ওদালগুৰিত পুত্ৰৰ হাতত পিতৃৰ প্ৰাণনাশ হোৱাৰ এটা চঞ্চল্যকৰ ঘটনা সৃষ্টি হৈছে। ওদালগুৰিৰ ডিমাকুছিৰ ওচৰৰ বৰাংবাৰীত এটৈ সামান্য ঘৰুৱা কথাতেই বিবাদৰ সূত্ৰপাত ঘটি তাৰ পৰিণতিতেই পুত্ৰৰ হাতত প্ৰাণ দিবলগীয়া হ'ল পিতৃয়ে. পৰিয়ালৰ লোকে অপৰাধী পুত্ৰজনক আৰক্ষীৰ হাতত গটাই দিছে।
ঘটনাৰ বিৱৰণিত মতে, এখন চাইকেলক কেন্দ্ৰ কৰি পিতা ব্যৰ্থ কুজুৰ আৰু পুত্ৰ সন্তোষ কুজুৰৰ মাজত তীব্ৰ বাক-বিতণ্ডা হৈছিল।
সূত্ৰৰ পৰা জানিব পৰা মতে কেইদিনমান পূৰ্বে ব্যৰ্থ কুজুৰে পুতেক সন্তোষৰ পৰা চাইকেলখন আনি ওভোতাই দিয়া নাছিল। যেতিয়াই পুতেকে চাইকেলখন ওভোতাই আনিবলৈ আহে, তেতিয়াই দুয়োৰে মাজত বাক-বিতণ্ডা আৰম্ভ হয়।
খঙত হিতাহিত জ্ঞানশূন্য হৈ পৰা সন্তোষে পিতাকক এডাল লাঠিৰে মৰিয়াই মাৰি পেলায়।
ইতিমধ্যে অভিযুক্ত সন্তোষৰ বিৰুদ্ধে ভাৰতীয় দণ্ডবিধিৰ ধাৰা ৩০২ অনুসৰি ডিমাকুছি আৰক্ষী থানাত ৮৯/১৮ নম্বৰত এটা গোচৰ পঞ্জীয়ন কৰা হৈছে বুলি ডিমাকুছি থানাৰ ভাৰপ্ৰাপ্ত আৰক্ষী বিষয়াগৰাকীয়ে নৰ্থ-ইষ্ট নাওক জনাইছে। তেওঁ আৰু কৈছে যে হত্যাকাণ্ডটোৰ সন্দৰ্ভত এটা অনুসন্ধান চলোৱা হৈছে।
আমেৰিকা ভ্ৰমণত সৰ্বাধিক ব্যয় ২৩ কোটি! প্ৰধানমন্ত্ৰী মোডীৰ ৫ বছৰত ৩৬ টা বিদেশ ভ্ৰমণত খৰচ কিমান?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
